Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Д. Л., поднесена против Општина Охрид, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер на \_\_.\_\_.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Д. Л., поднесена против Општина Охрид, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Д. Л., како што се наведува во Жалбата, по електронски пат на 16.11.2021 година поднела Барање за пристап до информации од јавен карактер до Општина Охрид, со кое побарала, по е-маил да и се достави електорнски запис од следните информации:

„Следнава документација во период од 2014 до 2021:

-Оглас за отуѓување градежно неизградено земјиште;

-Записник од комисија која одлучува за отуѓување на градежно неизградено земјиште;

-Договор за отуѓување на градежно неизградено земјиште“.

Имателот на информации, на ова Барање не одговорил во законски предвидениот рок, поради што Барателот на информациите, во законски предвидениот рок, поднел Жалба до Агенцијата за заштита на правото на слободен пристап до информациите од јавен карактер, заведена во Агенцијата под бр.08-795 од 28.12.2021 година.

Агенцијата со допис бр.08-795 од 28.12.2021 година, преку е-маил ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 30.12.20201 година, Имателот на информации преку електронска пошта до Агенцијата достави е-маил, во прилог на кој го достави Решението со кое барањето го уважува бр.уп.03-875 од 23.12.2021 година.

На 04.01.2022 година, Барателот на информации преку е-маил ја извести Агенцијата дека: „Со овој маил сакам да Ве информирам дека Општина Охрид на 30.12.2021 ги достави електронски информациите наведени во моето Барање...“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

Решено во Агенцијата за заштита на правото на слободен пристап до информациите од јавен карактер на \_\_.\_\_.2022 година, под бр.08-795.

**Директор,**

 **Пламенка Бојчева**